Il-UEFA se tiddeċiedi kif ittemm iċ-Champions League u l-Europa League l-Erbgħa li ġej
Imtella' Ġunju 14, 2020 Illum il-UEFA ħabbret li se tkun qed tiddeċiedi kif ittem il-kompetizzjonijiet taċ-Champions League u l-Europa League, l-Erbgħa li ġej. Iż-żewġ kompetizzjonijiet ilhom li twaqqfu minn Marzu li għadda minħabba l-pandemija tal-COVID-19. Fi stqarrija, il-UEFA qalet li l-Kumitat Eżekuttiv se jkun qed jiltaqa' b'mod virtwali l-Erbgħa 17 ta' Ġunju fejn l-aġenda se tkun kif se jintemmu ż-żewġ kompetizzjonijiet għal dan l-istaġun. Il-finali tal-UEFA CHampions League kienet oriġinarjament skedata li tintlagħab f'Istanbul, fit-Turkija mentri l-finali tal-Europa League kienet skedata li tintlagħab f'Gdansk, fil-Polonja. Is-Sindku ta' Madrid, it-Tlieta li għadda, qal li l-belt tiegħu kienet għaddejja b'diskussjoni mal-UEFA biex tospita l-finali tal-UEFA Champions League f'każ li titmexxa minn Istanbul mentri rapporti oħra fil-media qed isostnu li Lisbona, Moska u Frankfurt huma t-tlett ibliet li jistgħu jospitaw il-finali tal-Europa League f'każ li titmexxa mill-Polonja.